Gudzsarát

Gudzsarát (gudzsarátiul: ગુજરાત, IPA: [ˌɡʊdʒəˈrɑːt] ) India egyik állama az ország északnyugati részén. Fővárosa Gandhinagar. Földrajz Szomszédai északon Rádzsasztán, keleten Madhja Prades, délkeleten Mahárástra államok, délen Dadra és Nagar Haveli és Daman és Diu szövetségi terület, délnyugaton az Arab-tenger partvidéke határolja, északnyugaton pedig Pakisztán Szindh tartománya. Az állam az Arab-tenger mellett található. A tengerpart hossza 1600 km. Két nagy öble a Khambhati-öböl (Cambay-öböl) és a Kutchi-öböl. A kettő között terül el a Kathiawar-félsziget (Szaurástra régió). Északnyugati részén, a pakisztáni határon (Kutch régió) terül el a kutchi sós mocsarak vidéke, ami régen az Arab-tenger része volt, de kiszáradt. Délkeleti része a Lata régió. Fő folyói a Mahi, a Narmada, a Sabarmati és a Tapi (Tapti). Történelem Az ősi időkben a terület az Indus-völgyi civilizációhoz tartozott. A középkorban az Arab Birodalom keleti szomszédja volt. A 8. században az arab hódítók kiterjesztették uralmukat az Induson túlra. A 8-10 század között délen a Rastrakuta Birodalom, keleten a Pála Birodalom uralkodott. A Gudzsaráti Szultanátus 1394-ben függetlenedett a Delhi Szultanátustól. A tengerparti Szaruástra régióban több kisebb királyság adott menedéket az iszlám elől menekülő kereskedőknek. 1509-ben a portugálok a Diui tengeri csatában legyőzték a Szultanátus flottáját, és ez megnyitotta az utat a portugálok keleti terjeszkedése előtt. 1573-ben a Mogul Birodalom annektálta a Gudzsaráti Szultanátust. Az 1591-es Bhuchar Mori csatában a Mogul Birodalomhoz tartozó, Szaruástra régióbeli Dzsunadagh Állam és Halvad Állam hadseregei a Gudzsaráti Szultanátus utolsó uralkodójának seregét győzték le. A brit időkben, 1843-tól a Bombay Elnökséghez tartozott. Irányítását a Baroda, Nyugat-India és Gudzsarát államok ügynöksége végezte. 1936-ban a Bombay Elnökségről leválasztották Szindh tartományt. 1947-ben Brit Indiát domíniumokra osztották, Indiára és Pakisztánra, és a kis fejedelmi államok eldönthették, hogy hová akarnak tartozni. 1947-ben létrejött Kutch Állam, amit 1948-ban India annektált. 1948-ban kb. 200 fejedelmi államból (pl. Dzsunagadh állam) létrejött a Kathiawar-félsziget déli részén Szaurástra Egyesült Állam, ami ugyanabban az évben India része lett. 1950-ben India köztársaság lett, megalakult Bombay szövetségi állam. 1956-ban Kutch Államot és Szaurástra Egyesült Államot beolvasztották Bombay szövetségi államba. Gudzsarátot 1960-ban választották le Bombay szövetségi államról. 2001. január 26-án 7,7-es erősségű földrengés rázta meg a vidéket. 20 ezer ember meghalt, 200 ezer eltűnt. Demográfia Népessége Nyelv Nyelvi megoszlás: az állam uralkodó nyelve a gudzsaráti, amelyet a lakosság 84,5%-a használ. További nyelvek: bhili 4,8%, hindi 4,7%, szindhi 1,9%, maráthi 1,5%, urdu 1,2%, egyéb 1,4%. Vallás Lásd még: A vallás Indiában. Vallási megoszlás 2011-ben: hindu 89%, muszlim 9,3%, dzsaina 1%. Városok A legnagyobb városok a 2011-es népszámlálás alapján: Közigazgatás Az állam 33 körzetre van felosztva: * A csillaggal jelöltek 2011 után alapított körzetek. Turizmus Palitana Somnath Mahadev-templom (Somnath) Laxmi Vilas palota (Vadodara) Swaminarayan Akshardham (Gandhinagar) Shree Swaminarayan Temple Bhuj (Bhuj) Ahmadábád templomai Rani Ki vav (Patan) Dvarka Nap Templom, Modhera Gir Nemzeti Park Csampáner–Pávágarh Régészeti Park Galéria Fordítás Ez a szócikk részben vagy egészben a Gujarat című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk Hivatalos honlap Információk